Author: dindofferova
Last saved by: jost
Company: MDPT

Vyhodnotenie pripomienkového konania
Návrh nariadenia vlády Slovenskej republiky o technických požiadavkách na parkovacie svietidlá motorových vozidiel

Spôsob pripomienkového konania: bežný (od 13. 9. 2005 do 4. 10. 2005)
Zoznam oslovených subjektov:  Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov: | 31

Subjekty, ktoré nemali pripomienky: Úrad vlády SR, Podpredseda vlády SR pre európsku integráciu, Ministerstvo zahraničných vecí SR, Ministerstvo hospodárstva SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo obrany SR, Ministerstvo kultúry SR, Ministerstvo školstva SR, Protimonopolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Správa štátnych hmotných rezerv SR, Národná banka Slovenska, Generálna prokuratúra SR.

Subjekty, ktoré vôbec nezaslali pripomienky:  Najvyšší kontrolný úrad SR, Štatistický úrad SR.

Počet vznesených zásadných pripomienok | 1
počet akceptovaných pripomienok | 1
počet čiastočne akceptovaných pripomienok | -
počet neakceptovaných pripomienok | -
počet neaktuálnych pripomienok | -

Vysvetlivky k skratkám v tabuľke:

Z - zásadná
O - obyčajná
A - akceptovaná
ČA -  čiastočne akceptovaná 
N - neakceptovaná

Rezort | Pripomienka | Typ | Vyh. | Spôsob vyhodnotenia

Inštitút pre aproximáciu práva
7206/2005/SIAP

1. Zo záverov Legislatívnej rady vlády Slovenskej republiky vyplýva, že sa v textoch aproximačných nariadení vlády nemajú používať názvy orgánov. Z tohto dôvodu žiadame, aby ste v celom texte návrhu nariadenia vlády nahradili slová „štátny dopravný úrad“ slovami „príslušný štátny orgán“ a formou poznámky pod čiarou príkladmo odkázali na ustanovenia vnútroštátnych právnych predpisov, ktoré určujú príslušný štátny orgán.

O

Neaktuálne

Podľa záverov LRV z 10.1.2006 sa používa označenie „štátny dopravný úrad“.

2. K § 2 ods. 1:
Týmto ustanovením má byť formou odkazu podľa § 3 ods. 3 zákona č. 19/2002 Z. z. prebratá príloha II smernice 77/540/EHS. Táto príloha však obsahuje výlučne spätné odkazy. Táto forma prebratia smernice je neprípustná ako aj úplne nezrozumiteľná pre adresáta právneho predpisu. Preto žiadame, aby ste technické požiadavky podľa prílohy II smernice 77/540/EHS upravili priamo v prílohe navrhovaného nariadenia vlády.

O

ČA

Upravené podľa záverov z porady SIAP a MDPT dňa 2.3.2006.

3. K § 3 ods. 2:
Odkazom v § 3 ods. 2 návrhu nariadenia vlády sa preberá doplnok 1 prílohy I smernice 77/540/EHS. Tento doplnok však obsahuje však spätný odkaz na smernicu 76/761/EHS. Navrhujeme, aby ste do textu návrhu nariadenia vlády doplnili ustanovenie, podľa ktorého, ak sa v texte nariadenia vlády odkazuje na kategórie predpísaných zdrojov svetla obsiahnuté v smernici 76/761/EHS, myslia sa nimi kategórie predpísaných zdrojov svetla podľa príslušného vnútroštátneho právneho predpisu, ktorým sa prebrala smernica 76/761/EHS (zákon Národnej rady Slovenskej republiky č. 315/1996 Z. z. o premávke na pozemných komunikáciách v platnom znení alebo vyhláška Ministerstva dopravy, pôšt a telekomunikácií Slovenskej republiky č. 116/1997 Z. z. o podmienkach premávky vozidiel na pozemných komunikáciách).

O

N

Informačný dokument tvorí súčasť technickej dokumentácie, ktorý vyplní výrobca a predloží k žiadosti o udelenie typového schválenia ES. Po typovom schválení tvorí prílohu osvedčenia o typovom schválení ES a je predkladaný a uznávaný vo všetkých členských štátoch EÚ v rámci uvedenia vozidla alebo komponentu na trh alebo do prevádzky  príp. v procese ďalšieho typového schvaľovania.
Znenie je upravené podľa záverov LRV SR z 20.2.2005.

4. K § 3 ods. 5:
V záujme dosiahnutia súladu s bodom 3.1 prílohy I smernice 77/540/EHS navrhujeme, aby ste za slová „udelenie typového schválenia“ vložili odkaz na poznámku pod čiarou, v ktorej uvediete ustanovenia vnútroštátneho predpisu (zákona 725/2004 Z. z.), ktorými sa prebrali čl. 4 ods. 3 a 4 smernice 70/156/EHS, ustanovujúce postup pri vystavovaní osvedčení o typovom schválení.

O

N

Upravené rovnako ako v obdobných aproximačných nariadeniach.

5. K § 3 ods. 6:
Týmto ustanovením sa preberá doplnok 2 prílohy I smernice 77/540/EHS, ktorý však obsahuje spätný odkaz na ustanovenie vnútroštátneho právneho predpisu, ktorým bol prebratý bod 5.2.3.9 prílohy I smernice 76/761/EHS. Preto navrhujeme, aby ste tento doplnok prebrali ako prílohu návrhu nariadenia vlády, v ktorej uvediete odkaz na ustanovenie vnútroštátneho právneho predpisu, ktorým bol prebratý bod 5.2.3.9 prílohy I smernice 76/761/EHS, alebo aby ste použili postup uvedený v pripomienke k § 3 ods. 2 návrhu nariadenia vlády.

O

N

Ide o vzor tlačiva Osvedčenie o typovom schválení ES, ktoré je uznávané vo všetkých členských štátoch EÚ; preberá sa formou aproximačného odkazu; upravené obdobne ako v ostatných aproximačných nariadeniach.

6. K § 3 ods. 7:
Právne predpisy, ktoré sú súčasťou právneho poriadku Slovenskej republiky, majú byť v zmysle čl. 249 Zmluvy o založení  Európskeho spoločenstva v súlade s právnymi aktmi Európskych spoločenstiev a Európskej únie. Túto skutočnosť nie je potrebné v texte všeobecne záväzných právnych predpisov osobitne zdôrazňovať. Okrem toho smernice nepatria medzi sekundárne pramene práva Európskej únie. Z uvedených dôvodov navrhujeme, aby ste z tohto ustanovenia vypustili slová „ktorými sa preberajú príslušné smernice Európskych spoločenstiev a Európskej únie“.

O

ČA

Upravené podľa záverov z porady SIAP a MDPT dňa 24.10.2005.

7. K § 3 ods. 8:
Týmto ustanovením sa odkazom podľa § 3 ods. 3 zákona č. 19/2002 Z. z. preberá bod 4 prílohy I smernice 77/540/EHS. Tento bod však v súvislosti so schvaľovacím číslom obsahuje spätný odkaz na prílohu VII smernice 70/156/EHS. Navrhujeme preto, aby ste bod 4 prílohy i smernice 77/540/EHS prevzali do textu nariadenia vlády, v ktorom odkážete na príslušné ustanovenie vnútroštátneho právneho predpisu, ktorým sa preberá príloha VII smernice 70/156/EHS, prípadne aby ste do textu nariadenia doplnili definíciu, podľa ktorej sa schvaľovacím číslom v súlade s prílohou VII smernice 70/156/EHS rozumie schvaľovacie číslo podľa príslušného ustanovenia právneho predpisu, ktorým je do slovenského právneho poriadku prebratá príloha VII smernice 70/156/EHS.

O

ČA

Upravené podľa záverov z porady SIAP a MDPT dňa 24.10.2005.

8. K § 3 ods. 13:
V záujme dosiahnutia súladu s bodom 6.2 prílohy I smernice 77/540/EHS navrhujeme, aby ste v tomto ustanovení odkázali na § 2 návrhu nariadenia vlády, ktorý by mal obsahovať odkaz na prílohy, ktorými by sa prebrali technické požiadavky ustanovené v prílohe II smernice 77/540/EHS, na ktorú odkazuje aj bod 6.2 prílohy I smernice 77/540/EHS. Ďalej navrhujeme, aby ste do textu návrhu nariadenia vlády prevzali aj druhú a tretiu vetu bodu 6.2 prílohy I smernice 77/540/EHS.

O

ČA

Znenie ods. 12 je upresnené v poznámke pod čiarou; pripomienka k odseku 13 je neaktuálna.

9. K § 3 ods. 14:
Z preberaného ustanovenia čl. 2 ods. 4 smernice 1999/16/ES vyplýva, že náhradné diely na vozidlá majú spĺňať požiadavky smernice 77/540/EHS platné v dobe, keď bolo vozidlo prvýkrát zaregistrované. Z navrhovaného znenia § 3 ods. 14 nevyplýva, či majú náhradné diely spĺňať technické požiadavky ustanovené vnútroštátnymi právnymi predpismi alebo právnymi aktmi Európskych spoločenstiev. keďže pôvodné znenie smernice 77/540/EHS bude publikované v mimoriadnom vydaní úradného vestníka, navrhujeme, aby ste ustanovenie § 3 ods. 14 preformulovali tak, že bude obsahovať odkaz na pôvodné prílohy smernice 77/540/EHS, obsahujúce technické požiadavky na parkovacie svietidlá.

O

ČA

Rozpor odstránený. Znenie upravené na základe dohody SIAP a MDPT z 24.10.2005.

10. K § 3 ods. 15 písm. a):
Z dôvodu dosiahnutia terminologickej správnosti navrhujeme, aby ste za slová „typových schválení ES komponentu pre typy parkovacích svietidiel a“ vložili slová „typových schválení ES“. Ďalej z dôvodu zdvojenej úpravy navrhujeme, aby ste v § 3 ods. 15 vypustili písm. b), v prvej vete ustanovenia nahradili bodkočiarku bodkou a za ňu vložili novú vetu: „Zároveň uvedie dôvody odňatia typového schválenia ES komponentu.“ Časť pôvodnej prvej vety za bodkočiarkou bude treťou vetou ustanovenia § 3 ods. 15.

O

ČA

Znenie je upresnené.

11. K § 3 ods. 17:
Článok 7 smernice 77/540/EHS preberaný týmto článkom upravuje EHS typové schválenie ako aj národné typové schválenie vozidla. keďže národné typové schválenie upravuje v návrhu nariadenia vlády ustanovenie § 3 ods. 19, v § 3 ods. 17 má ísť o typové schválenie ES. Z tohto dôvodu navrhujeme, aby ste za slová „udelenie typového schválenia“ vložili skratku „ES“. Podľa čl. 7 smernice 77/540/EHS nemožno odmietnuť udeliť typové schválenie ES vozidla v prípade, ak je vozidlo vybavené značkou EHS typového schválenia komponentu a ak parkovacie svetlá sú namontované podľa technických požiadaviek stanovených smernicou 76/756/EHS. 
Zároveň však podľa čl. 2 smernice 1999/16/ES nemožno odmietnuť udeliť typové schválenie ES vozidlu, ak parkovacie svetlá spĺňajú technické požiadavky smernice 77/540/EHS a sú namontované podľa požiadaviek smernice 76/756/EHS. Ide v podstate o dve dvojice podmienok, ktoré je potrebné prebrať do ustanovenia § 3 ods. 17 návrhu nariadenia vlády. V tomto ustanovení však chýba podmienka vybavenia značkou EHS typového schválenia komponentu. Z uvedených dôvodov navrhujeme, aby ste § 3 ods. 17 návrhu nariadenia vlády preformulovali nasledovne: „Udelenie typového schválenia ES vozidla^7) pre typ vozidla z dôvodov týkajúcich sa parkovacích svietidiel nemožno odmietnuť, ak sú parkovacie svietidlá namontované podľa osobitného predpisu^8) a spĺňajú technické požiadavky podľa § 2 alebo sú označené značkou typového schválenia ES komponentu. Inak sa typové schválenie neudelí.“

O

ČA

Upravené podľa pripomienok a súčasne je zohľadnená úprava v odbodných aproximačných nariadeniach.

| 12. K § 4 ods. 1: Z dôvodu gramatickej správnosti a zrozumiteľnosti navrhujeme, aby ste v prvej vete tohto ustanovenia za slová „príslušný štátny orgán nemôže zakázať“ vložili slová „alebo odmietnuť“. | O | A | Upravené.

13. K § 4 ods. 2:
Týmto ustanovením sa preberá článok 3 ods. 2 smernice 77/540/EHS, ktorý ustanovuje zákaz uviesť na trh parkovacie svetlá vybavené EHS typovou schvaľovacou značkou komponentu, ktoré zásadne nezodpovedajú schválenému typu. Z dôvodu prehľadnosti a jednoznačnosti právnej úpravy ako aj v záujme toho, aby sa zdôraznil charakter ustanovenia § 4 ods. 2 ako výnimky k ustanoveniu § 4 ods. 1 písm. b) navrhujeme, aby ste za slová „nie je povolené uvádzať na trh parkovacie svietidlá“ vložili slová „označené typovou značkou ES komponentu“.

O

A

Upravené.

Ministerstvo financií SR
MF/23066/2005-81

Návrh odporúčam prehodnotiť v kontexte s čl. 2 ods. 2 Ústavy SR, pretože upravuje konanie štátnych orgánov (§ 3 ods. 9, 10, 14 až 16, § 4 ods. 1 a 2, § 5), s Legislatívnymi pravidlami vlády SR (najmä § 2 ods. 1, § 3 ods. 3, § 6, príloha) a s prílohou č. 2 týchto pravidiel (úvodná veta, poznámky pod čiarou).

O

ČA

Nezavádzajú sa nové kompetencie štátnych 
orgánov.
Kompetencia štátneho dopravného
úradu v oblasti typového schvaľovania podľa § 
4 vychádza zo zákona č. 725/2004 Z.z., a to z§ 
99 písm. o) bod 2., § 5 ods. 5, 11 a 20, § 6 ods. 
5, 7 a 10, § 7 ods. 6, 9 a 13, § 8 ods. 10 a 17; 
kompetencie príslušných štátnych orgánov 
uvedených v § 5 vychádzajú z osobitných 
predpisov.
Pôvodný § 5 bol vypustený.

Ministerstvo pôdohospodárstva
1006/2005-OPK

Podľa § 99 písm. o) zákona č. 725/2004 Z. z. ministerstvo dopravy, pôšt a telekomunikácií vystupuje ako štátny dopravný úrad.
Podľa § 3 ods. 15 písm. a) a b) predkladaného nariadenia vlády má štátny dopravný úrad - teda ministerstvo plniť úlohy tam uvedené. Ukladať úlohy možno ústrednému orgánu štátnej správy len zákonom.
Odporúčame preto, aby sa z návrhu nariadenia vlády vypustilo ustanovenie § 3 ods. 15 písm. a) a b) a tieto úlohy zapracovali novelou do § 99 písm. o) zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov ako body 15. a 16.

O

N

Znenie vychádza z  § 99 písm. o) bod 9 zákona č. 725/2004 Z. z.

Ministerstvo vnútra SR
SLV-875-4/1-2005

1. V úvodnej vete nariadenia je potrebné vypustiť slová „v znení neskorších predpisov“ (bod 49. prílohy č. 2 Legislatívnych pravidiel vlády SR).

O

N

Upravené podľa záverov LRV; § 2 ods. 1 zákona č. 19/2002 Z. z. bol viackrát novelizovaný.

| 2. V § 1 je potrebné na konci doplniť slová „a upravuje podrobnosti o typovom schvaľovaní parkovacích svietidiel vozidiel“. | Z | A | Upravené.
| 3. V § 3 ods. 3 odporúčame slová „buď iba“ nahradiť slovom „len“. | O | A | Upravené.
| 4. V § 4 ods. 2 sú slová „zásadne nezodpovedajú schválenému typu“ neurčité a môžu spôsobovať interpretačné problémy, preto ich odporúčame preformulovať. | O | N | Preberá sa článok 3 ods. 2 smernice Rady 77/540/EHS.

Ministerstvo spravodlivosti SR
16229/2005 - 53

K predkladacej správe:
- v predkladacej správe navrhujeme nahradiť slová „podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 747/2004 Z. z.“ slovami „podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 543/2002 Z. z. a zákona č. 747/2004 Z. z.“ z dôvodu dosiahnutia súladu so skutočným stavom.

- v predkladacej správe navrhujeme doplniť zhodnotenie finančných, ekonomických, environmentálnych vplyvov a vplyvov na zamestnanosť a podnikateľské prostredie z dôvodu dosiahnutia súladu s Legislatívnymi pravidlami vlády Slovenskej republiky.

O

O

A

A

Upravené.

Upravené.

K § 1:
- v § 1, v prvej vete navrhujeme nahradiť slová „Toto nariadenie vlády sa vzťahuje na motorové vozidlá“ slovami „Toto nariadenie vlády sa vzťahuje na motorové vozidlá uvedené v osobitnom predpise1)“ z dôvodu dosiahnutia súladu s nariadeniami vlády, ktoré sa týkajú motorových vozidiel, napríklad s nariadením vlády Slovenskej republiky o technických požiadavkách na palivové nádrže a zadné ochranné zariadenia motorových vozidiel.
- v § 1 navrhujeme zaviesť poznámku pod čiarou k odkazu č. 1 v nasledovnom znení:
„Príloha č. 1 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov.“

- v § 1 navrhujeme doplniť predložku „na“ pred slovami „ich prípojné vozidlá“ z dôvodu dosiahnutia gramatickej správnosti.

O

       O

N

          A

Preberá sa článok 9 smernice Rady 77/540/EHS.

Upravené.

K § 3:
- v § 3 ods. 1 navrhujeme doplniť slová „alebo zástupca výrobcu.“ za slovami „predkladá výrobca“ z dôvodu dosiahnutia súladu s § 8 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov, podľa ktorého výrobca alebo zástupca výrobcu typu systému, komponentu alebo samostatnej technickej jednotky je pred ich uvedením na trh povinný písomne požiadať štátny dopravný úrad o udelenie typového schválenia, udelenie typového schválenia ES alebo udelenie homologizácie typu.

- v § 3 ods. 3 navrhujeme doplniť slová „alebo zástupca výrobcu“ za slovom „Výrobca“ z dôvodu uvedeného v pripomienke k ods. 1.

- v § 3 ods. 8 navrhujeme doplniť čiarku pred slovami „musí byť každé parkovacie svietidlo“ z dôvodu dosiahnutia gramatickej správnosti.

O

O

O

N

N

Neaktuálne.

Podľa bodu 1 prílohy I smernice Rady 77/540/EHS žiadosť podáva iba výrobca.

| K § 4: - v § 4 navrhujeme zosúladiť označovanie odkazov z dôvodu dosiahnutia súladu s Legislatívnymi pravidlami vlády Slovenskej republiky. | O | A | Upravené.

K prílohe k nariadeniu vlády:
- z dôvodu dosiahnutia súladu s článkom 20 ods. 3 Legislatívnych pravidiel vlády Slovenskej republiky, v prílohe k nariadeniu vlády Slovenskej republiky navrhujeme doplniť údaj o tom, či existuje preklad preberaných právnych aktov a o tom, kde sa takýto preklad nachádza.

O

N

Príloha je v súlade s platnými Legislatívnymi pravidlami.